CELEX: 62011FN0052
Language: hu
Date: 2011-04-24 00:00:00
Title: F-52/11. sz. ügy: 2011. április 24-én benyújtott kereset — ZZ kontra EBB

25.6.2011   
            
            
               HU
            
            
               Az Európai Unió Hivatalos Lapja
            
            
               C 186/37
            
         2011. április 24-én benyújtott kereset — ZZ kontra EBB
   (F-52/11. sz. ügy)
   2011/C 186/70
   Az eljárás nyelve: olasz
   
      Felek
   
   
      Felperes: ZZ (Strassen, Luxembourg) (képviselő: L. Isola ügyvéd)
   
      Alperes: Európai Beruházási Bank
   
      A jogvita tárgya és leírása
   
   Egyrészről annak a levélnek a megsemmisítése, amelyben az EBB elnöke — a felperes által zaklatás miatt benyújtott panasz elutasítására vonatkozóan a vizsgálóbizottság által hozott határozatát követően — kijelentette, hogy nincs szükség semmilyen intézkedésre, továbbá a zaklatásra irányuló vizsgálattal kapcsolatos más határozatok megsemmisítése. Másrészről pedig annak megállapítása, hogy a felperes zaklatás áldozata.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a 2010. szeptember 1-jei levelet abban a részében, amelyben az EBB elnöke — azon túlmenően, hogy nem fogadott el semmilyen rendelkezést azzal a zaklatással kapcsolatban, amelynek a felperes évek óta áldozata — úgy vélte, hogy felülvizsgálhatja a vizsgálóbizottság indokolásának érdemi részét;
            
         
               —
            
            
               semmisítse meg a vizsgálóbizottság által 2010. június 30-án elfogadott jelentést és következtetéseket, amennyiben az nem folytatott semmilyen vizsgálatot a fellebbviteli bizottságnak és tagjainak magatartására vonatkozóan, semmisítse meg azokat a zaklatás meghatározására vonatkozó, és végül azon részében, amelyben elutasította a fellebbezést, eljárását csupán néhány személy magatartásának vizsgálatára korlátozta és önkényesen zárt ki néhány bejelentett tényt a vizsgálat alól;
            
         
               —
            
            
               semmisítse meg azokat a leveleket, amelyekben — a személyzeti szabályzat 41. cikke szerinti eljárás keretében 2010. november 17-én és 2010. november 30-án — az EBB elnöke nem járult hozzá, hogy a felperes saját magát képviselhesse, míg a Bankot később egyik saját alkalmazottja képviselte;
            
         
               —
            
            
               semmisítse meg a 2011. április 14-i üzenetet, amelyben a személyzeti igazgató megtagadott minden kártérítést;
            
         
               —
            
            
               semmisítsen meg minden ehhez kapcsolódó, ebből következő, illetve feltételezett — köztük mindenesetre a bizottság által a zaklatás vonatkozásában alkalmazott — intézkedést;
            
         
               —
            
            
               állapítsa meg, hogy a felperes zaklatás áldozata;
            
         
               —
            
            
               kötelezze az EBB-t, hogy tartózkodjon a felperes zaklatásától és térítse meg az ebből eredő, a személyét ért károkat, vagyoni és nem vagyoni kárait, valamint fizesse meg a jogvitával összefüggésben felmerült költségeket, kamatokat és értékelje újból az elismert összegeket.